Miestne zastupiteľstvo mestskej časti Bratislava–Petržalka

Materiál na rokovanie Miestneho zastupiteľstva
mestskej časti Bratislava–Petržalka konaného
dňa 30. septembra 2008

Materiál číslo: 217/2008

K bodu:	Návrh na pripomienkovanie a schvaľovanie podmienok a kritérií výberových konaní

Predkladá:					Návrh uznesenia:

Juraj Kováč					Miestne zastupiteľstvo mestskej časti Bratislava–
1.zástupca starostu		Petržalka v súlade so zákonmi č. 552/2003 Z.z. o výkone práce vo verejnom záujme, č. 369/1990 Zb. o obecnom zriadení, č. 377/1990 Zb. o hlavnom meste Slovenskej republiky Bratislave v znení neskorších predpisov a v súlade s Organizačným poriadkom samosprávy mestskej časti Bratislava–Petržalka v znení schválených doplnkov č. 1 – 9

						ž i a d a
Prerokované:
						starostu mestskej časti Bratislava–Petržalka, aby v miestnej rade 				podmienky a kritéria výberových konaní na mies-dňa 16.9.2008					ta vedúcich zamestnancov mestskej časti Bratisla-						va–Petržalka predkladal na pripomienkovanie 						a schvaľovanie miestnej rade mestskej časti Brati-						va–Petržalka.

Spracoval:

Juraj Kováč
1. zástupca starostu

Dôvodová správa

Podľa zákona č. 552/2003 Z.z. § 1 ods. 2 písm. a) sa tento zákon vzťahuje na zamestnancov pri výkone práce vo verejnom záujme k zamestnávateľom, ktorými sú štátne orgány, obce, vyššie územné celky a právnické osoby, ktorým zákon zveruje právomoc rozhodovať o právach a povinnostiach fyzických osôb alebo právnických osôb v oblasti verejnej správy.
Podľa zákona č. 552/2003 Z.z. § 5 ods. 1 sa vedúce miesta na miestnom úrade obsadzujú na základe výsledku výberového konania, ak osobitný predpis neustanovuje voľbu alebo vymenovanie vedúceho zamestnanca kolektívnym orgánom.
Podľa zákona č. 552/2003 Z.z. § 5 ods. 3 výberové konanie vyhlasuje zamestnávateľ v tlači alebo v iných všeobecne prístupných prostriedkoch masovej komunikácie, ktorými sú najmä televízia, rozhlas a internet. Výberové konanie na miesto štatutárneho orgánu vyhlasuje zriaďovateľ alebo zakladateľ alebo orgán štátnej správy, do ktorého pôsobnosti zamestnávateľ, u ktorého bude funkciu štatutárneho orgánu vykonávať, patrí. Výberové konanie sa vyhlasuje najmenej tri týždne pred jeho začatím. Oznámenie o vyhlásení výberového konania obsahuje

a)	názov zamestnávateľa vrátane obce, kde je sídlo zamestnávateľa,
b)	funkciu, ktorá sa obsadzuje výberovým konaním,
c)	kvalifikačné predpoklady a osobitné kvalifikačné predpoklady na vykonávanie funkcie podľa osobitného predpisu,
d)	iné kritériá a požiadavky v súvislosti s obsadzovanou funkciou,
e)	zoznam požadovaných dokladov,
f)	dátum a miesto podania žiadosti o účasť na výberovom konaní.

Zamestnávateľom je mestská časť. Podľa zákona č. 369/1990 Zb. o obecnom zriadení § 10 ods. 1 a zákona č. 377/1990 Zb. o hlavnom meste Slovenskej republiky Bratislave § 7 ods. 1 má mestská časť dva rovnocenné volené orgány – miestne zastupiteľstvo a starostu. Podľa zákona č. 377/1990 Zb. § 7 ods. (2) je miestna rada orgánom miestneho zastupiteľstva. Podľa § 18 ods. (1) je miestna rada iniciatívnym, výkonným a kontrolným orgánom miestneho zastupiteľstva.
Podľa Organizačného poriadku samosprávy mestskej časti Bratislava–Petržalka v znení schválených doplnkov č. 1 – 9 článok VI. odsek 4 číslo 6 rozhoduje starosta vo všetkých veciach správy mestskej časti, ktoré nie sú zákonom, Štatútom alebo rozhodnutím miestneho zastupiteľstva vyhradené miestnemu zastupiteľstvu.
Žiadny zákon nevyhradzuje právo pre starostu mestskej časti určovať podmienky a kritéria výberových konaní pre vedúce miesta na miestnom úrade explicitne. V prípade, že si miestne zastupiteľstvo svojim uznesením vyhradí kompetenciu pripomienkovania a schvaľovania  podmienok výberových konaní na miesta vedúcich zamestnancov pre miestnu radu miestneho zastupiteľstva, tak miestna rada má právo túto kompetenciu vykonávať.